ESF, neprofitcela organizaĵo kiu laboras por lingva justeco tutmonde, valoras inkluzivadon kaj diversecon. ESF ne diskriminacias surbaze de raso, koloro, lingvo, landa deveno, handikapo, religio, aĝo, seksa orientiĝo, aŭ genra esprimo.
#000001
ESF celas aljuĝi stipendiojn de po 10.000 USD en du kategorioj laŭ la esploristo: antaŭdoktoriĝa kaj postdoktoriĝa. Vidu sube la plenajn postulojn.
#000002
Kategorio 1. Stipendio por la esplorado de doktoriĝanto, kiu jam komencis aŭ tuj komencos sian disertacion.
Postuloj: Kandidato devas esti matrikulinto en esplor-bazita doktoriga programo de akreditita universitato, atestata kiel plenrajta studento (t. e., sen institucia baro al plustudado), kaj esploronto aŭ esploranto pri io originala kaj konsiderinda en sia fako.
#000003
Kategorio 2. Stipendio por la esplorado de jama doktoro, kiu lastatempe doktoriĝis per sia disertacio kaj bezonas subtenon al ligitaj esploroj kaj eldonado.
Postuloj: Kandidato devas esti diplomiĝinta kiel doktoro en la lastaj kvin jaroj kaj proponi originalan kaj konsiderindan esplorprogramon. Oni povas daŭrigi la esploradon de sia disertacio aŭ komenci novan esploron.
Ekzistas neniuj geografiaj limigoj; homoj el ajna lando povas kandidatiĝi. La esplorpropono mem devas esti en la angla aŭ Esperanto. La aliaj materialoj, kiuj subtenas la kandidatiĝon, povas esti en la angla, Esperanto, aŭ la lingvo uzota en la disertacio aŭ postdoktoriĝa esplorado.
#000004
– Esplorproponon maksimume 1.500 vortojn longan
– Fakan vivresumon, kiu inkluzivas liston de postbakalaŭraj kursoj
– Mallongan specimenon el antaŭa faka eseo, publikigita aŭ nepublikigita, kiu estas maksimume 10 paĝojn longa inkluzive de citaĵoj. La specimeno devas esti kompostita per interlinia distanco egala al la grandeco de la tiparo. Kandidatoj inkluzivu kovrilan prezenton de la specimeno, kiu klarigas la rilaton inter la specimeno kaj la proponata esplorado.
– Du subtenantojn, almenaŭ unu de fakultatano de la doktoriga universitato, kiu bone konas la esploradon kaj verkadon de la kandidato. ESF mem petos subtenleterojn de la listigitaj subtenantoj, kiuj devos mem alŝuti al nia retejo sian leteron plej malfrue la 1an de junio 2022. Nur kompletajn dosierojn oni taksos. Alŝutu vian kandidatiĝon ĉi tie 
#000005
– La eblo de la projekto konsiderinde kontribui al la fako(j) de la esploristo
– La klareco kaj aktualeco de la propono, kiu devas inkluzivi la larĝecon de la esplorkampo, la metodikon, kaj la firmecon de la apogo fare de la rilata fakliteraturo
#000006
Pruvita sukceso kiel studento en la fako kune kun rekomendoj, kiuj forte prognozas profesian sukceson en esplorado.
#000007
La limdato por kandidatiĝoj estas la 1a de junio 2022. ESF celas anonci la stipendiitojn en julio 2022.
#000008
Alklaku la supran bildon por vidi la abonmanierojn.
#000010
Demonstraj versioj de “La Ondo”
Musklaku la kovrilon por legi pliajn informojn.
#000012
Demonstraj versioj de “La Ondo”
#000013
Musklaku la kovrilon por legi pliajn informojn.
#000014